সালাউদ্দিন কাদের চৌধুরী
সালাউদ্দিন কাদের চৌধুরী চট্টগ্রামের রাউজানে ১৩ মার্চ, ১৯৪৯ সালে জন্মগ্রহন করেন। তার পিতার নাম ফজলুল কাদের চৌধুরী যিনি বাংলাদেশের স্বাধীনতার পূর্ববর্তী সময়ে পাকিস্তানের জাতীয় সংসদের একজন স্পিকার ছিলেন এবং কয়েক দফায় পাকিস্তানের ভারপ্রাপ্ত রাষ্ট্রপতির দায়িত্ব পালন করেন। তার দুই ভাই গিয়াসউদ্দিন কাদের চৌধুরী এবং সাইফুদ্দিন কাদের চৌধুরী।
মোহাম্মদ নুরুল কাদের
নুরুল কাদের খানের জন্ম তৎকালীন ঢাকা জেলার (এখনকার মুন্সিগঞ্জ জেলা) বিক্রমপুর মহকুমার টঙ্গিবাড়িতে। তাঁর বাবার নাম আবদুল লতিফ খান এবং মায়ের নাম কুলসুম বেগম। জন্মের পর তার নাম রাখা হয় মোহাম্মদ নুরুল কাদের খান। ডাক নাম ছিল ঝিলু। ১৯৭১ সালে ঘাতক পাকিস্তানী হানাদার বাহিনীর অত্যাচারের কারণে ঘৃণাবশত নিজের নামের শেষাংশ খান নিজেই ছেঁটে দেন এবং তারপর থেকে মোহাম্মদ নুরুল কাদের এবং সংক্ষেপে নুরুল কাদের নামেই পরিচিতি পান । ছয় ভাইবোনের মধ্যে নুরুল কাদের ছিলেন সবার ছোট।